ليندا لوفليس

**ليندا لوفليس** (Linda Lovelace) (10 يناير 1949 - 22 ابريل 2002) ممثلة بورنوجرافية امريكية ، اسمها الحقيقى ليندا سوزان بورمان (Linda Susan Boreman)

## نشأتها
right|thumb|250px|ليندا لوفليس
اتولدت ليندا لوفليس يوم 10 يناير 1949 فى حى ذا برونكس فى مدينة نيو يورك فى ولاية نيو يورك الامريكية ، ابوها كان ظابط بوليس

فى سنة 1965 سافرت ليندا لوفليس مع اهلها لولاية فلوريدا و كان عندها فى الوقت ده 16 سنة . و فى سنة 1969 اتعرضت لحادثة اغتصاب ونتج عنه حمل سفاح ، وبعدما اتولد ابنها اخدته امها وسلمته لملجأ ايتام وفهمتها انها عملت كده علشان رعاية ابنها لغاية لما يكبر لكنها كانت عارفة انها مش هاتشوفه تانى وده اللى قالته فى كتاب سيرتها الذاتية (Ordeal) اللى نشرته سنة 1980 ، وفى سنة 1970 رجعت مع اهلها لولاية نيو يورك و كانت ناوية تكمل تعليمها وتشتغل هناك لكنها اتعرضت لحادث مرورى مروع دخلت بسببه المستشفى واحتاجت لنقل دم

فى سنة 1970 اتعرفت ليندا لوفليس على الممثل والمخرج البورنوجرافى الراحل تشاك تراينور (Chuck Traynor) واتجوزته سنة 1971 ، والجوازة دى كانت كارثة عليها لان جوزها ده كان مجرم و قواد و سادى و كان بيضربها ويعذبها علشان تمارس الجنس مع رجالة تانيين مقابل فلوس كان هو اللى بيقبضها وكان بيحرضهم على اغتصابها اذا رفضت ، و فى الاخر اجبرها على الدخول فى مجال البورنوجرافيا لدرجة أنها كانت بتمثل الافلام البورنوجرافية تحت تهديد مسدسه . كل ده رغم انها كانت خجولة جدا لدرجة انه كان هايغمى عليها فى يوم كانت فيه بتستحمى واتفاجئت بصاحب جوزها اللى دخل عليها وهى فى الحمام ووقف يتفرج عليها وهى عريانة

## شغلها
مثلت ليندا لوفليس 20 فيلم بورنوجرافى فى الفترة ما بين سنة 1971 وسنة 1975 كان اشهرهم فيلم Deep Throat سنة 1972

فى شهر يناير 1974 اتقبض على ليندا لوفليس بتهمة حيازة الكوكايين والامفيتامين ، و فى نفس السنة نشرت كتابين بتدعم فيهم البورنوجرافيا ، و فى اخر سنة 1974 اتطلقت ليندا لوفليس من تشاك تراينور (Chuck Traynor)

## اعتزالها
[thumb|350px|ليندا لوفليس مع جوزها السابق لارى مارشيانو (Larry Marchiano) وابنهم دومينيك (Dominic) سنة [1986]]
فى سنة 1976 اعتزلت ليندا لوفليس شغلها فى مجال البورنوجرافيا بشكل نهائى بعدما قرفت من نفسها وقالت وقتها انها قربت من ربنا وعلشان كده هى عايزة تغير حياتها للاحسن

فى سنة 1976 ليندا لوفليس اتجوزت رجل الاعمال لارى مارشيانو (Larry Marchiano) وخلفت منه ولد اسمه دومينيك (Dominic) وبنت اسمها ليندساى (Lindsay) ، وعاشوا مع بعض 20 سنة لغاية لما اتطلقوا سنة 1996

فى سنة 1986 نشرت ليندا لوفليس  كتابها (Out of Bondage) اللى كان فيه مذكراتها عن حياتها بعد سنة 1974 وطلاقها من تشاك تراينور (Chuck Traynor) اللى كان بالنسبة ليها تحرر من العبوديه

## وفاتها
فى يوم 3 ابريل 2002 اتعرضت ليندا لوفليس لحادث مرورى بعدما صدمتها عربيه فى مدينة دينڤر فى ولاية كولورادو الامريكية ودخلت بسببها المستشفى فى حالة خطيرة لغاية لما ماتت يوم 22 ابريل 2002

http://www.lindalovelace.org
http://everipedia.org/wiki/lang_en/Linda_Lovelace
http://www.boobpedia.com/boobs/Linda_Lovelace
http://www.wikiporno.org/wiki/Linda_Lovelace
http://de.pornopedia.com/wiki/Linda_Lovelace
http://www.wikiwand.com/en/Linda_Lovelace
http://www.freeones.com/linda-lovelace/profile
http://www.imdb.com/name/nm0001483
http://www.iafd.com/person.rme/perfid=lovelace/gender=f/linda-lovelace.htm
http://www.adultfilmdatabase.com/actor.cfm?actorid=9235

## مصادر

## لينكات برانيه
* 
* 

تصنيف:ممثلات بورنوجرافيات
تصنيف:ممثلات شبقيات
تصنيف:بورنوجرافيين انقلبوا على البورنوجرافيه
تصنيف:كاتبات امريكيات
تصنيف:ناشطين امريكان
تصنيف:نسويين امريكان
تصنيف:ناس اتعرضوا للتعذيب
تصنيف:ممثلات بورنوجرافيات من مدينة نيو يورك
تصنيف:ممثلات بورنوجرافيات من ولاية نيو يورك
تصنيف:ممثلات بورنوجرافيات امريكيات